Document ID: 31992D0573

NEUVOSTON PÄÄTÖS,
tehty 5 päivänä lokakuuta 1992,
talous- ja sosiaalikomitean sihteeristön pääsihteerin nimittämisestä (92/573/ETY, Euratom)
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 () ja muutettu viimeksi asetuksella (ETY, Euratom, EHTY) N:o 571/92 (), ja erityisesti niiden 1 artiklan ja 29 artiklan 2 kohdan,
ottaa huomioon talous- ja sosiaalikomitean laatiman sisäisen asetuksen (), sellaisena kuin se on viimeksi muutettuna 10 päivänä maaliskuuta 1986 (), ja erityisesti sen 56 artiklan ja 57 artiklan ensimmäisen alakohdan kolmannen luetelmakohdan,
ottaa huomioon talous- ja sosiaalikomitean sihteeristön pääsihteerin tehtävästä annetun palkkaamista koskevan lausunnon N:o CES/72/91 (),
ottaa huomioon talous- ja sosiaalikomitean toimiston ehdotuksen, joka on tullut neuvoston tietoon 16 päivänä heinäkuuta 1992 päivätyn kirjeen johdosta,
ottaa huomioon Euroopan yhteisöjen komission puoltavan lausunnon, joka on toimitettu neuvostolle tiedoksi 28 päivänä elokuuta 1992 päivätyllä kirjeellä,
sekä katsoo, että
herra Simon Pierre NOTHOMB täyttää pääsihteerin tehtävään nimitettävältä vaadittavat edellytykset,
ON PÄÄTTÄNYT SEURAAVAA:
Ainoa artikla
1. Herra Simon Pierre NOTHOMB, syntynyt 4 päivänä heinäkuuta 1933, nimitetään talous- ja sosiaalikomitean pääsihteeriksi tämän päätöksen päivämäärästä alkaen. Hänet luokitellaan yksiköiden ulkopuoliseksi virkamieheksi ja hänen palkkansa vastaa A1-palkkaluokan mukaista palkkaa kuudella ikälisällä.
2. Talous- ja sosiaalikomitean puheenjohtajan tehtävänä on panna tämä päätös täytäntöön.
Tehty Luxemburgissa 5 päivänä lokakuuta 1992.

Labels: 9
15